[Foto’s] TV-aanbieder kry die jawoordToks van der Linde en Carol Avenant (Foto: Instagram) Die oud-Springbokspeler en televisie-aanbieder Toks van der Linde en sy vriendin, Carol Avenant, is verloof. Die aanbieder het dié nuus op sosiale media gedeel. “[Ek is] so gelukkig,” het hy op sosiale media laat hoor. “Dankie vir almal se mooi boodskappe, ek en Carol is baie dankbaar.” Die paartjie het by die Protea Hotel in Knysna verloof geraak. Volgens ŉ Facebook-inskrywing wat die rugbyliefhebber vroeër vanjaar gemaak het, is hy en Avenant sedert April vanjaar in ŉ verhouding. Dié twee koer behoorlik oor en weer op sosiale media met foto’s wat liefdevolle boodskappe bevat. “Is hierdie dame nie pragtig nie? Lief vir jou,” skryf hy by ŉ foto op sy Facebook-blad. Van der Linde is die aanbieder van die gewilde Toks & tjops-program op kykNET. Toks van der Linde en Carol Avenant (Foto: Instagram) Toks van der Linde en Carol Avenant (Foto: Instagram)